Trailer Terbaru ‘Spider-Man: No Way Home’ Memberikan Lebih Banyak Rakaman Yang Mengujakan
Trailer kedua Spider-Man: No Way Home akhirnya telah dilancarkan! Sony Pictures telah melancarkan trailer terbaru filem ketiga Spider-Man MCU yang memberikan lebih banyak rakaman yang menguja peminat. Walaupun trailer terbaru ini masih belum mengesahkan spekulasi peminat, iaitu penglibatan tobey Maguire dan Andrew Garfield, ia masih memberikan beberapa rakaman menarik seperti pandangan pertama Green Goblin, Electro dan Sandman. Anda boleh trailer Spider-Man: No Way Home dibawah: Spider-Man: No Way Home dibintangi Tom Holland yang akan memainkan watak sebagai  superhero kegemaran ramai, Spider-Man/Peter Parker. Dia turut disertai Benedict Cumberbatch sebagai Doctor Strange. Dijangkakan, kedua-dua mereka akan bergandingan untuk menentang Electro dan Doctor Octopus, kedua-duanya dilakonkan oleh Jamie Foxx dan Alfred Molina, dan antara penjahat francais Spider-Man terdahulu yang disahkan kembali dalam filem kali ini. Seperti WandaVision, No Way Home akan terikat dengan peristiwa Doctor Strange in the Multverse of Madness, arahan Sam Raimi.  Doctor Strange in the Multverse of Madness,  Entri ketiga Spider-Man MCU ini turut menampilkan kepulangan sebilangan besar pelakon dari filem sebelumnya seperti Zendaya (Euphoria, Dune) sebagai MJ, Jacob Batalon (50 State of Fright) sebagai Ned, Marisa Tomei (The King of Staten Island) sebagai Aunt May, Tony Revolori (The French Dispatch) sebagai Flash dan Hannibal Buress (Tag) sebagai Coach Wilson. Spider-Man: No Way Home akan ditayangkan di pawagam Malaysia pada 16 Disember ini.